જીલ્લા પંચાયત અને જીલ્લા ગ્રામ વિકાસ એજન્સી દ્વારા તા- ૨૭- ડીસેમ્બર નાં રોજ કલેકટર કચેરીના સભાખંડ ખાતે જીલ્લા નાં સરપંચશ્રીઓ અને તલાટી- કમ મંત્રીશ્રીઓની એક દિવસીય કાર્યશાળા યોજાઈ. ગ્રામવિકાસના પાયાનાં એકમ એવા પ્રજાના પ્રતિનિધિ એવા સરપંચશ્રી અને તલાટી નો ગ્રામ વિકાસમાં મહત્વનો ફાળો હોય છે. સરકારશ્રી દ્વારા વખતોવખત નવીન યોજનાઓની જાહેરાત કરવામાં આવેછે તેમજ ચાલુ યોજનાઓમાં જરૂરી સુધારા કરવામાં આવેછે. ગ્રામજનો સુધી આ અંગેની જાણકારી સરપંચ અને તલાટીશ્રી દ્વારા પહોચાડવામાં આવેછે. આજની કાર્યશાળામાં જીલ્લાના અધિકારીશ્રીઓ દ્વારા ઉપસ્થિત સર્વેને વિવિધ યોજનાઓ અંગે પાવર પોઈન્ટ પ્રેજન્ટેશન દ્વારા જરૂરી જાણકારી આપવામાં આવેલ.